b'\n_START_ARTICLE_\nSkr\xc3\xb8belevg\xc3\xa5rd\n_START_PARAGRAPH_\nSkr\xc3\xb8belevg\xc3\xa5rd er en propriet\xc3\xa6rg\xc3\xa5rd, som er opf\xc3\xb8rt i 1669. G\xc3\xa5rden ligger i Skr\xc3\xb8belev Sogn, i det tidligere Langelands N\xc3\xb8rre Herred, Svendborg Amt, Rudk\xc3\xb8bing Kommune, nu Langeland Kommune. G\xc3\xa5rden er i de senere \xc3\xa5r blevet kaldt "Skr\xc3\xb8belev Gods" af den nuv\xc3\xa6rende ejer, hvilket dog er uden bel\xc3\xa6g, da der aldrig har v\xc3\xa6ret tale om et gods: G\xc3\xa5rden har ikke v\xc3\xa6ret hovedg\xc3\xa5rd eller s\xc3\xa6deg\xc3\xa5rd, og der er heller ikke noget godstilliggende.'